
Daxuyanî Û Nûçe 


Agirî 


/V 

Peyama Serxweşiya Sekreterê PDKI Bi Hinceta Koça Dawî a Dehamê Mîro, 


Sekreterê Berê yê Partiya Demokrat A Kurd Li Sûriyê (Elpartî) 


Birêz Lêjneya Merkezî ya Partiya Demokrat a Kurd li Sûriyê (Elpartî)! 

Koça dawiya Dehamê Mîro, sekreterê berê yê Lêjneya Merkezî ya we em xembar kirin. Bi 
vê hincetê em hevxemiya xwe bi we re radigehînin û behî û serxweşiyê ji we yên rêzdar, 
endam û alîgirên partiya we û endamên malbata xwedê jêrazî Deham dikin. 

Ruha wî şad û rêya xebata wî berdewam be. 


Partiya Demokrat a Kurdistana îranê 
Sekreterê Giştî 
Mistefa Hicrî 

4'ê Çiriya Paşîn a 2010' a Zayînî 
13'ê Xezelwera 1389' a Rojî 




Civîna “Rewşa îroyîn a 
girûpên netewî ên ne fars 

/V 

li Iranê, çi ronahiyek bo 
çareseriyê” di 
Parlementoya Ewropayê 
de hat lidarxistin 


Roja 26ê Çiriya Pêşîn a 2010 an," şanda 
parlementoya Ewropayê ji bo peywendî 
tevî îranê", tevî "Komîsyona kar û barên 
derve ên parlementoya Ewropayê", 
civînek bi navê "Rewşa îroyîn a girûpên 
netewî ên ne fars li îranê, çi ronahiyek bo 
çareseriyê", li Parlementoya Ewropayê li 
bajarê Brokselê de birêve çû. 

Bo baskirin li ser vê mijarê, şandek ji 
Kongireya Netewên îrana Federalê bo vê 
civînê hatibû gazîkirin ku şanda han pêk 
hatibû ji: 

Sidîqe Edaletî gotarek bi navê "bi fermî 
nasîn û yasayîkirina helawîstina lidijî 
netewên ne fars di Komara Îslamî de bi 
sedema qanûna bingehîn" pêşkeş kir. 

Nasir Buladeyî ku li ser rewşa îroyîn a 
netewên zulumlêkirî ên îranê axivî. 

Mîro Eliyar basek li ser avakirina 
Kongireya Netewên îrana Federal û 
siyaset û armancên wê pêşkeş kir. 

Di destpêka vê civînê de, "Barbara 
Lochbihler" seroka şanda Parlementoya 
Ewropayê bo peywendî tevî îranê, civîn 
vekir û piştî îşarekirin bi armancên vê 
civînê û nasandina endamên şanda 
Kongireya Natewên îrana Federal, 
ragihand ku Balyozê îranê li welatê Beljîkê 
li pêk anîna vê civînê haydar kiriye û bo 
beşdarîkirin di vê civînê de jî gazî kiriye, lê 
Balyozê îranê ew pêngava parlementoya 
Ewropayê bi piştgirî û berfirehkirin bi 
cudayîxwazî navdêr kir û ev gazîkirin jî 
nepejirandiye. 

Tê zanîn civîna han piştî du demjimêran 
bi dawî hat û hejmareke berbiçav ji 
parlementar û herwiha nûnerên komîsyon 
û şêwra Yekîtiya Ewropayê beşdarî vê 
civînê bibûn. 


Ev xwendekar, kerê xwe rûbirûyê derê zanîngehê sekinand, parêzerê zanîngehê 
bi tundî li dijî vî sekinî û rê neda bê nava zankoyê, dema pirs jê kirin çima tu bi 
ker hatî? Got: "Ji durpêçan bipirsin, pêşeroj ji niha xirabtir dibe." 

Ji aliyek din ve berpirsên payebilind ên îranê, nemaze rêberê Komara Îslamî ya 
îranê Elî Xamineyi, hê li ser bêbandorbûna durpêçên ser îranê tekez dikin. Lê 
çawdêrên pirsên îranê berewajiyê berpirsên vî welatî difikirin û bawer dikin 
durpêçên navnetewî dê rewşa jiyana xelkê metirsîdartir bik. 


Doma Nûçeya: Subsîd Bi Çek U 
Çekmeyan Ji Holê Radibin 

Wezareta kalaya rejîmê rojek pêştir 
ragihandiye ku 48 demjimêr derfet 
daye wan berhemînerên ku kalayên 
xwe giran difiroşin û ger piştî wê yekê 
nirxan kêm nekin, dê cezayên giran ji 
wan re bihên dayîn. 

Herweha ligor ragihandina polîsê 


Tehranê li roja 7 ê Xezelwerê ve hêzên taybetî ên çekdarên rejîmê, di 10 deverên 
bajarê Tehranê de ji bo rûbirûbûn tevî nerazîtiyên ku tên pêşbînîkirin, di encama 
birêvebirina wê yasayê de, xwe amade kirine. 

Di îranê de, abûrî di asta giştî de bi tewawî qorixkiriyê dewletê ye, ewa jî 
sedema sereke ya serlêşêwiyan di bazar, tirs û biecîna roj li pey rojê ya xelkê ye 
bo dabînkirina pêdawîstiyên sereke ên jiyanê. 

Giran Bûna Binzînê 
Xwendekarek Neçar Kir Bo 
Çûna Bo Zankoyê Bi Ker Hatû 
Çûnê Bike 

Xwendekarekî zanîngeha Çalûs li 
îranê bo nîşandana nerzaîbûna 
xwe derbarê jordeçûna nirxa 
bnenzînê, ji malê heta zankoyê 
siwarê kerê bû. Eva jî li halekê de 
ye ku Serokê Komara îslamiya 
îranê Mehmûd Ehmedînejad ku 
biryarnameyên Şêwra Ewlekariyê 

li dijî îranê wek "kaxezên diryayî" binav kiribû, soza dabû Lubnanê, benzînê wan 
re bişîne. 


Ragihandinên Iranê eşkere kirin ew karê xwendwekarê Iranî, gişt hevalên wî 
eciband, lê wî ragihand ji ber zêdebûna nirxa hatinûçûnê nikare siwarê taksiyê 
be. Sedem jî kêmbûna benzînê ye. 










Agirî 

Kongreya Asayî A Hak-Parê Ya 4emîn Hat Lidarxistin 




omcivîna 4an ya asayî ya Partiya 
Maf û Azadiyan-Hak-Par ê hat 
lidarxistin. Komcivîn, bi axaftina bi 


kurdî hat vekirin û heta dawiya komcivînê 
reng û dengê kurdî di giraniyê de bû. 

Komcivîna 4' an ya Asayî ku bi beşdariya 
ji hezarî zêdetir endam û alîgirên Partiya 
Maf û Azadiyan hat lidarxistin, li salona 
Mîmar û Endezyaran ya li Enqereyê pêk 
hat. Di Komcivînê de, dema ji bo şehîdên 
demokrasî û azadiyê rêz hat girtin, sirûda 
neteweyî a "Ey Reqîb" hat xwendin. 

Piştî ku Komcivîna 4' an ya asayî ya 
Partiya Maf û Azadiyan bi dawî bû, 
encamnameyek hat belavkirin. Di 
encamnameyê de hat diyarkirin ku pêwistî 
bi makezagoneke nû ku hebûna kurdan 
misoger bike, li welatê xwe, xwe bi xwe 
îdare bike û zarokên xwe bi zimanê xwe 
perwerde bike, heye. 

Encamnameya Komcivîna 4' an ya Asayî 
ya Partiya Maf û Azadiyan weha ye; 


"Ev modela netewe-dewletê ya unîter ku ji 
despêka damezrandina komarê ve, 
dixwazin li ser vê erdnîgariya pirnetewe pêk 
bînin, ji ber ku li gor pirrengiya vê civakê 
nagunce, hertim bûye sedemê şer û 
pevçûnê. 

Kurdan, tu car hewldanên li hember 
tunekirin û helandina çand, ziman û 
hebûna xwe qebûl nekirine û li dijî van 
hewldanan têkoşiyane. Evroj, hebûna 
kurdan ya li Tirkiyeyê ku hêjmara wan bi 
qasî 20 milyonî ye û heta niha hatine 
înkarkirin, tê qebûlkirin. 

Êdî civak dixwaze ev statukoya heyî bê 
guhertin. 

Ji encamên referandûmê jî xuya dike ku 
ligel hemû astengiyan jî, piraniya civaka 
Tirkiyeyê dixwaze statuko bê guhertin û 
Tirkiye bê demokratîzekirin. Encamên 
referandûmê dide nîşandan ku civakê 
piştgirî daye polîtîkayên guhertinê. Bi vê 
rewşa heyî, desthilatdarî bûye xwedî 
avantajek giring. An dê ev avantaj ji bo 
çareserkirina pirsgirêkên civakê bê 
bikaranîn, an jî dê bê hebakirin û 
demokratîkbûna Tirkiyeyê texîrê pêvajoyek 
din bê kirin. 


Pêvajo û encama 
referandûmê, "amadekirina 
makezagoneke nû ya sivîl" 
wek daxwazeke lezgîn ya 
civakê daye pêşberê 
hikumetê û mixalefetê. Ev 
helwesta hikumetê ya 
texîrkirina vê daxwazê ya 
heta piştî hilbijartinan û 
hewldana wê ya bi 
niqaşên "poşî-turbanê" ji 
rojevê derxistina vê 
daxwazê, bi tu şêweyek 
nayê qebûlkirin. Piştî ku 
bandora leşkerî jî nemaye, 


êdî tû hêz nikare pêşî li hikumetê bigire ku 
daxwazên civakê bi cîh bîne. 

Nêzîgahiya hikumetê ya nerênî ya li 
hember daxwazên kurdan ya perwerdehiya 
bi zimanê zikmakî û rakirina "dersên olî ya 
mecbûrî", dide nîşandan ku naxwaze vê 
atmosfera erênî ku ji vê pêvajoyê peyda 
bûye, bikar bîne. Herkes li bendê bû ku 
derbarê çareserkirina pirsgirêka kurd ya 
neteweyî de pêngavên hevdem bên avêtin 
û helwesteke wêrek bê nîşandan. Lê, di van 
demên dawî de em dibînin ku hikumet 
dixwaze carek din vegere ser xeta 

kevneşopiya polîtîkayên şîdetê û ev yek jî 
em xistine nav fikareyê. 

Ev 26 salên borî; hem bi kurdan û hem jî 
bi dewleta Tirk daye nîşandan ku pirsgirêk, 
bi şer û şîdetê nayên çareserkirin. Encama 
israrkirina di polîtîkayên şîdetê de, bi herdû 
gelan jî êş û azarên mezin daye kişandin û 
roj bi roj wan ji hev dûr xistiye. 

Feraseta dewletê ya carek di 

"dersdayînê" û carek din bikaranîna 

metodên leşkerî, xeletiyek mezin e. Êdî 
Gelê Kurd jî û Gelê Tirk jî, ji vê şerê kirêt 
bêzar bûne, ji mexdûrbûnê û ji êşkişandinê 
bêzar bûne. Êdî rêyeke nû çareseriyeke 

hevdem dixwazin. Ev rêya nû, demokrasî, 
aşîtî û wekhevî ye. 

Jinavê rakirina mexdûriyeta Kurdan ku 
ev sed sal e dom dike, bi makezagoneke nû 
ku wekheviya kurdan û tirkan biparêze, 
mumkûn dibe. Pêwistî bi makezagoneke nû 
ku hebûna Kurdan mîsoger bike, li welatê 
xwe xwe bi xwe îdare bike û zarokên xwe 


bi zimanê xwe 
perwerde bike, heye. 
Garantiya ji 

holêrakirina şîdetê jî, 
tenê ev e. 

Di pêvajoyeke ku 
makezagoneke nû tê 
niqaşkirin de, 

belavbûna Kurdan, li 
ber hekhelwestiya wan 
astengek micid e. Ji bo 
ku Kurd karibin bi erênî 
ji vê pêvajo yê mifahê 
werbigirin, divê partî û 
rêxistinên wan di nav 
hevkariyê de bin û bi 


hevdû re tevbigerin. Di mijarên wek 
perwerdehiya bi zimanê zikmakî û cihgirtina 
daxwazên Kurdan di makezagonê de, 
berpirsyariyek mezin dikeve ser milê hemû 
partî, sazî û dezgehên Kurdan ku 
yekhelwest bin û bi hevdû re tevbigerin. Tu 
hinceteke mafdar ya xwejêvadana vê yekê 
tune. Herî kêm pêwistî bi yekîtiya wan 
aliyên ku di aliyê ramanî de nêzî hev in, 
heye. Partiya me, di vî warî de amade ye, 
wezîfeyê ku bikeve ser milê wê, bi cîh bîne. 

Partiya Maf û Azadiyan, ji Komara 
Tirkiyeyê daxwaz dike û pişgirî dide pê ku 
bi Hikumeta Herêma Kurdistanê re diyalog 
û pêwendiyên baş yên li ser esasê cîrantiyê 
bi pêş bixe. 

Partiya me, giringiyek mezin dide 
pêwendiyên dostane yê navbera tevgera 
kurd ya hemû parçeyên Kurdistanê re." 

Herweha, di Komcivîna 4' an ya Asayî ya 
Partiya Maf û Azadiyan de hin biryarên nû 
hatin girtin; 

Biryara 1' an; 

Partiya me diyar dike ku mafê 
perwerdehiya bi zimanê zikmakî, mafekî 
jêveneger e. Herweha, destnîşan dike ku 
perwerdehiya bi zimanê zikmakî ya bi kurdî 
(zaravayê kurmancî û zazakî-kirdmanckî), 
yekser têkiliya xwe bi çareserkirina 
pirsgirêka kurd ya bi şêweyê demokratîk û 
aşîtiyane ve heye. 

Biryara 2' an; 

Şert û mercên navneteweyî û herêmî ji 
her demî bêtir derfetên giring diafirînin ku 
pirsgirêka Kurd, bi şêweyê demokratîk û 
aşîtiyane bê çareserkirin. Ji aliyê Komcivîna 
me ve hatiye tespîtkirin ku divê Hikumet û 
Parlamentoya Tirkiyeyê, derbarê 
çareserkirina pirsgirêka Kurd ya bi şêweyê 
demokratîk de hê zêdetir xwedî înîsiyatîf be 
û ji bo dawîlêanîna şer û pevçûnên heyî, 
pêngavên pêwîst biavêjin. 

Biryara 3' an; 

Ji aliyê Komcivîna me ya 4' an ya asayî 
ve wek pirensîb hatiye pejirandin ku divê 
hemû dezgeyên partiya me, di hemû 
xebatên xwe de bikaranîna zimanê me yê 
zikmakî yê Kurdî bidomînin. 


26' ê Çirîya Pêşîn 2010 

Besîc dareke bê reh û 




Fatih Salihî 


Besîc ^ çemkek 
darêtî a Îslamî ye 
ku piştî 

hatineserkar a 
hikûmeta 
melayan û 

fermana Xumênî 


di 5 ê Xezelwera 1358 a Rojî ve hate 
nav wêjeya dewkî ya xelkê. Di rastî de 
em dikarin bêjin ev çemke di dirêjiya 
dirûşma "ne rojhelat ne rojava, tenê 
Komara Îslamî" derket holê, yan jî bi 
wateyek dirusttir dikarin weke çemkek 
çep a Îslamî pênase bikin. 

Lê bi her awayek be, di vir de 
mebest ji vekolîn li ser wê peyvê nine, 
belkî ew pirose ku kesek an komek bo 
meremeke taybet û diyarîkirî tên 
amadekirin û armanc û bingeha 
çêbûna wê çemkê ku di rewşa niha de 
hemû sîstema hînkirina îranê di hemû 
astan de bi taybetî di astên destpêkî, 
navendî û paşnavendî de dagirtiye. 


Dema ku di sala 1358' an de Xumênî 
fermana dirustkirina Besîc derkir, kesê 
nedizanî ku şereke malwêranker di rê 
de ye ku niha jî şûnwarê wî şerî bi 
ceste û pêykera civakê ve diyar e. 
Besîc her weke bixwe dibêjin, yanî bê 
hizrîn û têfikirîn, vexwarina cama sûr a 
şehadetê û çûna bo beheşta sozdayî. 
Bo gihîştin bi wê armancê, karbidestên 
Komara Îslamî di qutabxaneyan de 
sermîye danîn û liqek bi navê "Besîca 
Qutabî" di hemû qutabxaneyên îranê 
de vekirin. Hêjayî gotinê ye ku di 
dirêjiya şerê 8 salî yê îran û îraqê de 
ligor amarên rejîmê 36000 qutabî ên 
besîc canê xwe ji dest dan û bi hezaran 
kes jî dîl, bêser û şûn û kêmendam 
bûn. Eva jî di halekê de ye ku ew kar 


ligor berevajî hemû kunvansiyonên 
navnetewî û baştirîn belge ye bo 
eyankirina wê mijarê ku karbidestên 
Komara Îslamî bi tu awayekê nikarin 
xwe li gel yasa û rêsayên navnetewî û 
girêbestên mirovdost biguncînin. 


Pîlanrêj û kumpiloçiyên rejîma 
melayan bo wê mebestê rû kirin 
qutabxaneyan û li ser zarok û 
nûciwanên îranê bernamerêjî kirin ku 
ev qonax ji temenê mirovan, qonaxa 
herî hesas û hestyar a temen û baştirîn 
dem e bo şîwe û şekildayîn bi bîr û 
hizrên zarok û nûciwanan. Çimku ligor 
çavkaniyên zanistî û derûnnasî, 
serdemê nûciwanî weke yek ji 
girîngtirîn serdemên temenê mirov, bi 
curekê kesayetiya tekekesî û civakî a 
mirovan şekil dide, bi awayek ku di 
pêşerojê de her cure nurm yan 
dijenurmek ku ji helwesta tak pêk tê, 
vedigere bo şîweya perwerdekirina wî 
kesî di serdemê nûciwaniyê de, bi 
wateyek din dibe bêjin ku şekilgirtina 
kesayetiya tak li gel şîweperwerde û 
fêrkariya wan li serdemê zaroktî û 
nûciwaniyê de peywendî heye. Her eve 
jî bûye egera wê yekê ku rejîm li ser 
wê qonaxa temen de sermiyedanînê 
bik. Lewma Besîc Qutabî li sala 1375' 
de bi fermî weke yasa di Perlemana 
Şêvra Îslamî de hat pesendkirin, lê di 
serdemê bi nav reformîstan de heya 
radeyekê hat piştguhxistin. Herçend 
piştî hatineserkar a Ehmedînijad 
qerebûya wan 8 salan hat kirin û bi 
awayek micid kete ber bas û di heyeta 
dewletê de jî bi fermî kete xaneya 
cîbicîkirinê de. 


Bi besîckirina qutabiyan di dehsala 
70 yan de bersiv da, çimku pirraniya 
ew kesên ku amade bûn xwe bo rejîmê 
bidin kuştin, 
temenê wan di 
navbera 12 heya 
18 saliyê de bû, 
eva jî vedigere bo 
nenasîna 

naveroka rastîn a 
karbidestên 
rejîmê û naveroka 
sereke ya nîzama 
Komara bi nav 
Îslamî. Ew hêza 
bê perensîp û 
bêser û ber bi 
hêviya çûn bo 
beheştê bi bê wê 
yekê ku di warê 


Agirî 


rîşal 

serbazî de jî şarezayî hebe, rû kirin 
çeperên şerr û bi gotina karbidestên 
rejîmê rolek berbiçav dîtine li 

tepeseriya azadîxwazên îranê û 

şerrfirotin bi xelkê azadîxwaz yê 
Kurdistanê. Girîngtirîn tiştê ku di vir de 
dikeve ber bas, ev e ku di salên 
dehsala 70 yan de çûn bû 

qutabxaneyan, rejîmê hewil dabû di 
riya olîkirina deqên dersî û baskirin li 
şehadet û rewayîdan bi terorê, nifşekê 
ji xwe re çêke ku di dehsala duyem a 
desthilatdariya wan de bibe çeka destê 
wan, lê ew hêviya rejîmê bûye dûkel û 
çû hewa. Yekimîn nerazîtiyên giştî ên 
sala 1378 a rojî a zanîngeha Tehranê, 
faktereke bo eyankirina wê mijarê ku 
rejîm li nivîsandin û komkirina pirtûkên 
dersî bi mebesta zindîragirtina çanda 
besîcî serketî nebû û bi awayek fermî 
şikest xwar. Çimku raste temenê zarokî 
û nûciwanî hestyartirîn û baştirîn qonax 
in bo perwerandin û hînkirinê, lê nabe 
vê yekê ji bîr bikin ku hînbûn piroseyek 
civakî ye ku tenê di qutabxaneyan de 
nahê kurtkirin, belkî per bi perê 
jîngehê, malbat, koma hevalan, civak û 
ragihandinên giştî hemûyan bandor û 
kartêkerî heye li ser piroseya hînbûnê. 
Pirsek ku Komara Îslamî bêzar heresan 
kiriye. Niha ku teknolojî û zanyariyan 
wisa kiriye ku qutabî bi sanahî bi 
pîlanên hînkirinê nahên xapandin. 
Belge ji bo pûçbûna armancên rejîmê ji 
bi besîckirina qutabiyan pêlên berîn ên 
nerazîtiyên sala borî bû ku hemû 
hêviyên rejîmê kirin bulqên ser avê. 

Lewma tirs ketiye dilê rejîmê ji bo 
berxwedan li hember wê nifşa nerazî a 
ku li dehsala dawî a sedsala 14'an de, 
heresan kiriye, ketiye bizavan û 
naveroka pirtûkên dersî bi tewawî 
guherîne û bi hemû awayekê li ser 
çanda besîcbûn û şehadetê kar dike, lê 
her wek me amaje pê kir, bi xatircemî 
ve di wî karê xwe de jî serketî nabe, 
çimku piroseya hînbûnê tenê bi 
qutabxane û pirtûkên dersî berteng 
nabe û zanyariyên giştî û teknolojiya 
zanyariyan di salên pêş de derdixin ku 
Besîc darek bêpelg û bê rih û rîşal e ku 
ber bi hişkbûnê ve diçe. 

RONI 

Quncikek ji bo şiroveya bûyer û babetan ji xwendevanên ”Agirî” re 


H 


ewldana Komara Islamî ji bo 
guherîna babetên xwendinê bi 
taybet di beşa civaknasiyê de li 


zanîngehên welat hê berdewam e. Di wê 
dema dawî de karbidestan çarçoveya ku 
dixwazin ji bo sîstema perwerdeya nû ya 
welat dabinên eşkere kirin. Li gor 
daxuyaniyên tên, wê îdeolojiya fermiye 
Komara Îslamî ku li ser bingeha dijberî, 
dijminkarî, tundajoyî, nefret û duçavkiyê 
hatiye damezirandin hê zêdetir bikeve nav 
berperên pirtûkên xwendinê û bi yekcarî 
şûnwarên perweredeya zanistî li welat bê 
binbir kirin. Pêvajoya fanatîzekirina sîstema 
xwendinê, li gor rêveberên rêjîmê, wê 
berfireh be û hem zanîngehan û hem jî 
xwendingehên navendî û paşnavendî bigre 
hundirî xwe. 

Piştî rexneyên dubareye Xameneyî ji 
sîstema perwerdeya zankoyên welat û 
daxwaziya wî ji bo guherîna naveroka 
perwedeya civaknasî (sosîolojî) û hemû 
liqên xwendinên girêdaiyê zanista civakî, 
niha jî dem gîhaye pêgavên piratîk ji bo 
guherîna sîstema perwerdeya rêjîmê. 
Wezîrê perwerdeya Komara Îslamî, "Hemîd 
Riza Hacî Babayî", di wê dawiyê de diyar kir 
ku sîstema perwerdeyê heya niha bersiva 
îdeolojiya rêjîmê nade, û babeta sereke ya 
projeya guherandina sîstema perwerdeyê 
zêde vekir. Wezîrê perwerdeyê, xala serke 
ya siyaseta perwerdeya nû ava kirina 
"autobana (mezinriya) şehadetê" bi nav kir. 

Li gor wê pilanê, perweredya civaknasiyê 
li îranê wê ji niha û pêve riya xwe bi 
yekcarî ji zanista civakî ya ku li zanîngehên 
cîhanê tê dersdan, veqetîne û xweserî 
bikeve rêçikek nû. Hemû îşare û nîşanên ku 
tên, derdixin mebest ji wê xeta nû ewe ku 
sîstema perwerdeyê bikeve xizmeta raste 
raste rêbaza tundajo, demargirj û mirovkujî 
bi riya metoda xwekujiyê, heya ku 
pirojeyên pêşerojê yên terorîstiye Komara 
Îslamî bi têra xwe berendamên 
perwerdekirî yên karên terorîstî hebin. 

Serbarî wê hewldanê, niha mîlîşên Besîc 
jî dixwazin babetên perwerdeya leşkerî ku 
di xwendingehên navendî û dwanavendî de 
dihatin dersdan, zêdetir biguherin û ber bi 
perwedeya şerê xwekujî u xweteqandinê ve 
bibin. "Muhemd Riza Neqdî" serberpirsê 
mîlîsên Besîc di şiroveya xwe ya dawîn de li 
ser naveroka dersên di derbarê 
"perwerdeya parastin" de ku li xwendingên 
îranê tê dan, ew babet zêde "hişk u kilasîk" 


Ebdulla Hicab 


Kampa leşkerî 

nirxandin u ji bo vejiyandina perwerdeya 
"parastinê" got ku ew wê babeta "Şihadet" 
derbasî nava perwerdeyê bikin heya ku ew 
babet hinekê bê vejiyandin. Bi gotina 
Neqdî, ji niha û pêve wê destwerdana wan 
di babeta xwendin û perwerdeya di 
xwendingehan de hê zêde û bi awayê 
xweserîxwe û raste rast be. 

Ger felsefeya Komara Îslamî derfeta 
gulvedana zêdetir bibîne, ji niha û pêve 
dibe em li bendê bin ku li ciyê sosiyolojiya 
dînî û siyasiye "Max Weber" (1864-1920) 
fîlosofê Almanî yê xwedî bandor di zanista 
siyasî û metodolojiya sosiolojiyê de, 
bîranînên Mela Hesenî, pêşnimêjê Urmiyê 
ku bi dînitî, derevînî û sadîsmê tê nas kirin, 
li xwendingehên îranê bên xwendin. Mela 
Hesenî li sala 1981 kurê xwe, Reşîd, ku bi 
metodên hovaneye babe xwe re nebû û 
amade nebû bikeve xizmeta Komara Îslamî, 
girt û ji bo îdam kirinê da destê Sipaha 
Pasdaran. Dema Reşîd bi destê Pasdarên 
girêdayî bi babê wî re hate îdam kirin, Mela 
Hesenî weke cejnaj'paqij kirina malbata 
xwe ji dijberî şoreşa Îslamî" şahî kir. Ew her 
weha darêjerê pilana komkujiyên Qarna, 
Qelatan, Gêçê û çendîn deverên din yên 
Kurdistanê ye. 

Li gor reforma nû ya Komara Îslamî, ji 
niha û pêve êdî wê babetên zanistiye 
fîlesofên Feranseyî Auguste Comte (1798- 
1857) u Emil Durkheim (1858- 1917) ku 
perweredya civakî ji bo çê kirina 
hevdengiya civakî u ava kirina sîstema ku 
wekhevî û mafê mirovan ji xwe re bingeh 
digre ji sîstema perwerdeya welat bê 
derxistin. Li ciyê wê civaka ku Hucetulîslam 
Danişmend dixwaze, civaka ku bêhurmetî 
kirin ji ol, kesayetî u nasnameya her kesê ji 
xwe bi der bibe mijara perwerdeyê. 
Danişmend yek ji şêvirmendê Xameneiyî û 
yek ji kesayetiyên xwedî deselat di Komara 
Islamî de ye ku bi dijmindariya bi 
bisilmanên Sunne u bêhurmetî kirin ji 
xelîfeyên bisilmanan re tê nas kirin. 

Li gor pilana guherîna babetên xwendina 
zanîngeh û xwendingehên îranê, wê ji niha 
şûnde li ciyê felsefeya abûriye fîlesofê 
Alamnî"Karl Marx" (1818- 1883), wê gotina 
naskiriye Xumênî di derbarê abûriyê de 
"Abûrî ya heywana ye" bibe bingeha 
perwerdeya abûrî. 

Li ciyê humanîzma "Jean-Paul Sartre" yê 
Feranseyî (1905- 1980), dibe xwendekarên 



îranî ji niha û pêve "şehadetxwaziya" 
Ehmedînijad û Xamneyî bixwînin. Li ciyê 
felsefeya eqlaniyetê (rationalism) a fîlesofê 
Feranseyî Renê Descartes (1596- 1650) û 
ya zanayê Hollandî Benedictus de Spinoza 
(1632- 1677), gotinên Ehmed Xatemî bibin 
bingeha perwerdeyê. Bedela felsefeya 
abûrînas û sosiolojê Almanî Carl Emil 
Weber (1864- 1920) wê Tewzîhulmesayêla 
Xumeynî, hikayet û rezaletên hucetulislam 
Danişmend an derevên Ayetullah Cenetî 
bibm babetên xwendinê. 

Cenetî dema ku Ehmedî Nijad jêre basî 
xermaneya nûra ku bi gotina wî di dema 
axaftina wî di civîna Civata Giştiyê 
Neteweyên Yekgirtî de li dor serê wî^xuya 
kiribû, ew yek bi nîşaneya hatina "îmam 
Zeman" û Ehmedînijad weke kesê hilbijarde 
bi nav kiribû. Cenetî her weha yek ji wan 
kesa ye ku îxbariya kurê xwe yê rexnegir ji 
komara Îslamî kir û ew bi destê hevpeyman 
û hevbîrên xwe da kuştin. Dema kurê wî, 
Muhemedhusên Cenetî ji xeta rêjîmê derket 
û li hember sîstema kewneparêz de sekinî, 
lewma jî neçar ma xwe veşêre, Cenetî ehd 
kiribû ku dema ew bê kuştin ji xweşiyan 40 
rojan bi rojî be. Muhemed Husên sala 1981 
(1360) bi destê Pasdaran li îsfehanê hate 
kuştin û Cenetiyê bab gîha armanca xwe. 

Bi kurtî dema karbidestên îranê derfetê 
bibînin ku xeleka nû ya reformên 
perwerdeyê di zanîngeh û xwendingehên 
welat de birêve bibin, mîkrobeya îdeolojiya 
Komara Îslamî wê bi awayekê bingeha 
perwerdeya welat bilewitîne ku bi salan li 
pey tevçûna rêjîmê re jî neyê paqij kirin. 
Lewma her rewşenbîr, mamosta û 
kesayetiyek xwedî berbirsiyarî li îran û 
cîhanê pêwîste wê metirisiya mezin bibîne 
û di hember de bisekine. Perwerde bingeha 
ava kirina civak û nivşên pêşerojê ye. Ew 
30 salin ku Komara Îslamî li herêma 
Rojhilata Navîn û cîhanê toyê netifaqî, 
dijminkarî û kevneparêziyê direşîne. Weke 
ew hemû xedj û cinayet têr nekin, niha 
karbidestên îranê qonaxa lewitandina 
bingeha perwerdeya civakî û civaknasiyê 
dide destpê kijin. Ew pêgav ji hatine ser 
kar a Komara Îslamî bi xwe bi zerertir û bi 
metirsîtir e. JijDer ku rêjîm dixwaze ji niha 
û pêve hemû îranê bike kampek leşkerî ku 
têde her takek girêdayî bi rêjîmê tê 
erkdarkirin ku bi riya xwekujiyê felsefeya 
Komara Îslamî biparêze û bi pêş bixe. 

Rejîm Rê Nade Li 
Zanîngeha Urmiyê 
Civînên Kurdî Bihên 
Lidarxistin 





Izna birêveçûna civînek Kurdî li bajarê 
Urmiyê hat betalkirin. 

Piştî ku çend xwendekarên zanîngeha 
bajarê Urmiyê bi hevkariya Civata Edebî a 
"Ehmedê Xanî" izna birêvebirina civîneke 
edebî bi^ navê (Mafê Famkirinê) ji aliyê 
îdareya îrşad a bajarê Urmiyê wergirtibûn, 
ji aliyê îdareya çandî a zanîngeha bajarê 
Urmiyê, îzinname bêbingeh hat nasîn û rê 
nadin tu bangeşe û ragihandinek di nav 
zanîngehê de ji bo rêvebirina civînêPbê 
kirin. 

Hêjayî gotinê ye biryar bû hin ji edîb û 
hunermendên deverê wek Ezîz Şarox û 
Kawûs Mîlanî jî di vê civînê de beşdar bin. 
Eva jî di demekê de ye ku Ehmedînijad di 
gotinên xwe yên heftiya borî de gotibû li 
zanîngehan mafê çalakiyên netewî ji bo 
netewên ne Fars heye. Lê eva cara 
yekemîn nine ku rejîm li Rojhilata 
Kurdistanê pêşî ji birêvebirina civînên edebî 
digre. 

Werzişvanekî Kurd Li 
Kêbirkêya Boksê ya 
Fenlandê 

Mîdala Zêr Bidest xist 


Ciwanekî kurd ê xelkê bajarê Şino û 
akinciyê welatê Fenlandê bi navê Reşîd 
Şahî, di kêbirkêya baştirîn boksorên welatê 
Fenlandê, li kêşa 60 kîloyî, mîdala zêr bi 
dest xist. 

Navenda Nûçegihaniya Kurdistanê, di vê 
derheqê de xuya kir Reşîd Şahî, akinciyê 
bajarê "Lahitî" a welatê Fenlandê ye û li 15 
saliyê, di vê rişteya werzişî de kar dike û di 
heyamê 2 sal û nîvan de serkevtinên 
berbiçav li vî warî bi dest aniye. Navbirî 
heta niha 15 mîdalên zêr û 10 kapên zêr û 
zîv, di kêbirkêyên hundirî û derveyî welatê 
Fenlandê bi dest xistiye. 

Hêjayî gotinê ye, ev werzişvanê Kurd, 
niha mijulê xweamadekirinê ye bo 
kêbirkêyên Olempiyada sala 2011'an. 


Siyaseta îranê li Efxanistanê: 


Şirîkê dizan û hevalê karwançiyan 


Selîm Zencîrî 

B elge û dukumentên 
ku li çend rojên 
derbasbûyî 

li dezgehên ragihandinê de 
hatin weşandin, carek din 
eyankerê siyasetên mirar û 
biyom yên Komara Îslamî û 
pîlanên veşartî yên rejîmê li 
welatên deverê weke 
Efxanistanê de digehînin. 

Mijara şandina hevkariyên 
malî û pereyên nexd ji aliyê 

Komara Îslamî ve bo Hamid Kerzay, 
Serokkomarê Efxanistanê jî li vê 
çarçoveyê de bû rojeva medyayan. 
Öroka dana wî pareyî ji riyên 
nedîplomatîk ve ji aliyê balyozê îranê bi 
Umer Dawudzay, serokê buruya 
Serokkomarê Efxanistanê, li halekê de 
ketiye ser zaran ku nûçeya hevkariyên 
malî û şandina pere bi Talibanan jî li 
rojevê de ye. Ew belge ku li rojnameya 
Niyoyork Taymzê de hatin belavkirin, 
îşare bi jieqş û rolê xirab yê Komara 
Îslamî li îraq^ û Efxanistanê de dikin ku li 
gor wan li îraqê de çarçoveya pîlan û 
desttêwerdanên Komara Îslamî ji 
hevkariyên madî, locestîkî, çek û 
teqemenî û perwerdeya leşkirî bi şoreşî 
û terorîstan derbas bûye û gelek 
berfirehtir û pê awêtiye bernamerêjî û 
kumpiloyên ji bo operasiyon û bi armanc 
girtina ^ rayedarên Îraqî yên dijberê 
rejîma îranê. 

Mijara dana pereyê nexd bi Hamid 
Kerzay ku li destpêkê de ji aliyê rejîma 
îranê ve hat mandel kirin û paşan neçar 
ma ku îtirafê pê bike, nîşan ji du 
siyasetan li Efxanistanê de ye, bi 
wateyek din eyankerê siyasetek dualî li 
wî welatî de ye. Ji aliyekê ve hevkariya 
dewleta Efxanistanê û hewla kirrîna 
siyasetvan û parlemanterên wî welatî 
dide. Ji hêla din ve jî piştevanî û 
hevkariyên madî û locestîkî bi girûpên 
neyar û tundrew weke Talîbanan dike. 

Bi vê çendê jî him siyasetên dijî Îsraîlî 
û Amerîkayî li deverê de pêş dixîne û 
eniya li dijî wan xurt dike, him jî alozî û 
tundûtûjiyan xurttir dike û li her du 
haletan de pêgeha xwe bihêz û wan 
neçar bi terikandina deverê dike. Lewma 
hewce ye serbarê nîgeranbûn ji wê 
siyaseta dualî, rêçareyekê ji bo qutkirina 
destê rejîmê bibînin. 

Çunku ew hevkariyên bi Hamid Kerzay 
û dewleta wî ne ji ber çavên reş û belek 
yên wî û ne jî bi armanca cihgîr kirina 



ewlehî û aramiyê li Efxanistanê de ne, 
belkî tenê bo peçavtina hevkariyên bi 
şoreşî û Talîbanan, herweha 
bêdengkirina berpirsiyarên Efxanî û 
hevterîb kirina wan li gel siyasetên xwe 
de ye. 

Herweha ew hevkarî diselimîne ku 
rejîma îranê li hemû welatên deverê 
weke Lubnan, Xeze, îraq, Yemen û 
...hwd bi mezaxtina pere û dana bertîl û 
rişweyek zaf ji xizêneya giştî ya welat 
çawan têdikoşe ku piştewaniya wan bo 
aliyê xwe misoger bike. Dîsa dide xuya 
kirin ku pere, çeka sereke ya Komara 
Îslamî û beşek stratejîk ji siyaseta 
derveyî a rejîmê ji bo ragirtina xwe û 
parastina balansa hêzê li deverê de ye, 
ku eva jî li raya giştî ya cîhanê re ne 
tiştek nû ye. 

Lê ger rejîmê karibe li Lubnan, Xeze û 
li wî serê dunyayê de weke Afrîqa û 
Amerîkaya Latîn de pêgeha xwe hinekê 
qahîmtir bike û serokên wan jî bi rûyek 
xweş û geş ve gazî îranê û paşan jî bi rê 
bike, carnan jî bi wan bide qebûlandin 
ku bi bejn û bala Komara Îslamî de 
bixwînin, ne jiber rûmetê - geş û ronahî- 
yê Xamineyî û siyaset û mêraniya 
Ehmedîko ye, belkîji ber wan pereyan e 
ku li berîka xelkê îranê û samana giştî 
ya îranê de didizin û mêrxasiyan pê 
dikin! Lê li navxwe de deverên paremayî 
ku li dest nebûna xizmetguzariyan de 
dinalînin û xelkê belengaz û hejar yên 
îranê jî ku li nav hezaran kul û xem û 
nerihetiyan de dijîn, ji bîr dikin. Ma gelo 
qey ew, çelengî û mêrxasî ye? Ma ev 
yeka heya kengê dê ji wan re biçe serî? 
Ma ew siyaseta wan heya kengê dê birr 
bike? Ma yên ku bi pere û diraw bên 
kirîn, rojekê jî bi pere pişt ji wan nakin? 
Ma çiqas dikarin bi vê siyaseta dualî a 
xwe him bibin şirîkê dizan û him jî bibin 
hevalê karwançiyan? Yan him li nal bidin 
û him jî li bizmar? 

Avabûna yekem qutabxaneya kurdî 





Baram 

Yek ji girîngtirîn basên ku li nav civakê de 
divêt bihê liberçavgirtin, geşekirina çandî û 
qala çandî ye. Pênase û çemka geşandinê ji 
şerê duyem yê cîhanî ve heya îro bi tewahî 
guhertin bi ser de hatiye. Çemkên destpêkî 
ji çandê, li ser bingeha çendatiya aborî û 
êlmanên aborî, weke radeya berhemanîna 
nepaqijiya netewî, dahata serane, berxora 
enerjiyê, berxora pola û ... nasênerê asta 
xurtbûn û geşekirin yan paremanê bûn. Lê 
li dehsala 70'ê a Zayînî ve êlmanên civakî jî 
bi êlmanên geşekirinê zêde bûn. 

Serhildana bûyerên cur bi cur li dehsala 
80'ê a Zayînî de bîrokeyên wê zêdeter ji 
berê anîn ser vê bawerê ku sedemên çandî 
li hemû tiştekê pêtir li geşandinên civakî de 
bandora wan heye û kêmasiyên bîrokeya 
aborî xurtbûn û geşandina xwe zêdetir 
derxist. 

Geşandin, bi hînkirin û zaniyarîdan û 
berhevkirina bîr û hizra giştî ji bo 
mifahstandin ji hewcehiyên madî û menewî 
heye. Li vê navberê de rola sîstema hînkirin 
û perwerdê li gel ragihandinan de bi 
taybetî weşanan weke du ji paramîtrên 
girîng yên geşandina çandî xwe derdixin û 
li civakê de bi şêweyên zaniyarî gihandin û 
jordeçûna radeya xwendewarî, hînkarî, bi 
geşandina tevalî ya civakê alîkariyê didin. 


Sîstema fermî a perwerde û hînkariyê li 
rex weşanan bi taybet rojname, aleva herî 
bi qazanc û erzan e ji bo jordebirina asta 
zaniyarî a takên civakê û xebat li dijî nezanî 
û bêagayiyê tê hejmartin. 

Ku waye em dikarin bibêjin ku: 

1: Çand bingeha geşandinê ye. 

2: Serxwebûna çandî, sedema sereke ya 
geşe kirinê ye û girêdayî bûna çandî jî 
sedema sereke ya paşketina çandî ye. 

3: Hînkirin û perwerdeya mirov, merca 
sereke ya geşandin û armanca wê ye. 

Lewre ye ku beşek ji şehreza û 
bîrmendên kurd, Simayîl axayê şikak bi 
bavê nasyonalîzma kurd didin nasîn. Vê 
hesibandinê jî ger bi durustî vekolînê li ser 
bikin û êlmanên geşandina mirovî û çandî 
binirxînin, tê dîtin ku gotinek bi tewahî rast 
e û kesatiya Simayîl Axa û kar û kiryarên wî 
li serdemê şoreşa şehîd Simko de vê 
rastiyê diselimîne ku çima hemû welatên 
cîran yên kurdistanê, dujminê tevgera 
Simko û Simko bi xwe bûne. 

Ev gutare bas ji wê dike ku Simko li wan 
salan de çiqas kesatiyek bîrtîj û netewî 
bûye ku hewil daye ji riya belavkirina 
kovara "Kurdistan" tevî Ebdulrezaq 
Bedirxan li bajarê "Xoy"ê li sala 1912'an û 
herweha avakirina "Civata rewşenbîrî a 
kurd" bi hevkarî û alîkariya Ebdulrezaaq 
Bedirxan li sala 1913'ê de bi navê 


"Cîhandanî" ku yekemîn karên wê civatê 
ne, avakirina yekemîn qutabxaneya kurdî li 
sala 1913'ê li bajarê "Xoy" bo zarokên kurd 
û herweha anîna çapxanê bo bajarê 
Urmiyê û derkirina rojnameya "Roja Kurd" 
ku organa nawendî ya Tevgera Simko bû, 
ew rastî selimand ku Simko heya çiqas 
giringî bi hokarên sereke yên pêşketin û 
geşandina çandî daye. 


Serketina Berbiçav A Komarîxwazan Di 
Hilbijartinên Amerîkayê De 


Sarkozî: Ger Mûyek Ji 
Serê Sekînê Kêm Be, Ezê 
Têkiliyên Me Bi îranê Re 
Bidim Qutkirin 


Partiya Komaraîxwaz di hilbijartina wê carê ya Perlemana Amerîkayê de karî 
zorahiya kursiyên wê Perlemanê bidest bixe û kuntirola Perlemanê bigre dest 
xwe. Di hilbijartinê de, serbarî hemû hewlên Demokratan di piropagendeyên 
hilbijartinê de, lê Komarîxwazan bi hevkariya partiya binajoxwaz a "Tî Partî" 
bi mifah sitandin ji zêdebûna nirxa bêkarî û berdewamiya kirîzên abûrî, 
encama wan hilbijartinan bi qezancê xwe guhert û serkevtin bi ser 
Demokratan tomar kir û ji 435 kursiyên Perlemanê, 236 kursî bidest xist. 
Hêjayî gotinê ye ku di Senaya Amerîkayê de Demokratan, karîn pêgeha xwe 
biparêzin, lê bi hejmarek kêm yanî 10 kursiyan, ewa jî nîşana wê yekê ye ku 
Demokrat bi giştî li Amerîkayê lawaz û bêhêz bûne. 

Ji aliyek din ve, Komara Îslamî ji encama wê hilbijartinê nîgeran e. Malpera 
hikûmetî ya rejîmê "Tabnak" nivîsandiye: "Nêrînek bi ser rojname û malperên 
Amerîkî di wan rojane de wê yekê nîşan dide ku pêvajoya binajoxwaz a 
Komarîxwazan serkevtin bi ser Demokratan de misoger kir û tenê riya 
derbazbûna Obama ji bo bi qenaetgihandina xelkê Amerîkayê bi xwe, ji bo 
gera duyem a hilbijartina Serokkomariyê, êrîşa serbazî ye bo ser Komara 
Islamî. 


Li gor feylesofê naskirî yê Firansî, Birnar Hinrî Luy, 
Serokkomarê wî welajtî, Sarkozî, li pêwendiyek telefonî 
de gef li berpirsên Îranî xwariye ger mûyek ji serê 
Sekîne kêm be, dê gotûbêj û têkiliyên xwe bi îranê re 
qut bike. 

Sarkozî berê derbarê destavêtina xwe yên rasterast 
di çarenivîsa Sekînê, hişyarî dabû. Tê gotin gefên tund 
ên Sarkozî piştî piştrastbûna berpirsên wî welatî ji 
cîbicîkirina biryara berbarankirina Sekîne Mihemedî 
Aştiyanî hatiye xwarin ku roja 2ê Novambrê ji aliyê 
Komîteya Navnetewî ya Dijî Darvekirin û 
berbarankirinê, hişyarî di vê derbarê hatibû dayîn. 

CiVAK Û JÎN 


Agirî 


Azadiya çapemeniyan di Iranê de bertengtir dibe 



Şerîf Fellah 


Di rapora sala 
2010 a saziya 
nûçegihanên 
Bêsînor de ku bas 
li azadiya 

çapemeniyê di 
welatên cîhanê de 
dike, hatiye: 


Komara Islamî bi daketina 3 pileyan li 
hember sala 2009 an, pileya 175 a wê 
rêzbendiyê ji xwe re tomar kiriye. 

Binkeya sereke ya saziya nûçegihanên 
Bêsînor li Parîsê, dehan kes weke 
vekolerên şareza û pispor di warên: 
vekolîn, komkirin û darêtina nûçe û 
zanyariyên nû ên rojane û bidûdeçûn, 
îdarî, malî û peywenî mijûlî karin û 
çavdêriyê bi ser xebat û çalakiyên sazî û 
pêkhateyan bi awayeke hûr di deverên 
cuda cuda ên cîhanê de dikin. 

Saziya navnetewî a nûçegihanên 
Bêsînor, di heyamên salên çalakiyên xwe 
de toreke berîn a pêkhatî ji sedan nûner 
û hevkar di seranserê cîhanê de pêk 
aniye. Di encama nûçeyên wê tora berîn 
ku rojane komek zanyarî û nûçe di warê 
azadiya çapemenî û rewşa nûçegihanan 
di seranserê cîhanê de digîjin wê saziyê, 
heya ku her dema rojnameyek yan jî 
rojnamevanek li her quncikek cîhanê de, 
gef û metirsiya daxistin an kuştinê li ser 
be, Nûçegihanên Bêsînor di cih de û bilez 
derkeve holê û wê kiryarê liqaw bide. 

Bi parvekirin û polînbendî a cuxrafiyayî, 
Afrîqa, Ewropa, Amerîka, Asyaya Başûr û 
Rojhilata Navîn, berdewam bi awayek 
rojane, karê vekoleran, rêporterên 
bêsînor, komkirin, rave û şîroveya nûçe û 
zanyariyan, ajansên nûçegihaniyan, 
çapemeniyên cîhanê û ew rêjeya berîn û 
li rade bider a belavokên taybetî ku pêtir 
di warê binpêkirina azadiya çapemenî, bîr 
û ra û dûdeçûn di warê bertengkirina 
derfetên nivîsandin, nûçe û zanyariyan 
vekolînê dikin. Nûçegihanên Bêsînor piştî 
vê yekê ku bi tewawî di warê rastî û 
dirustiya nûçeyan xatircem û piştrast bû 



ku di riya nûnerên deverî, yan saziyên 
dakokîkar û çalakên mafên mirovan û 
azadiya çapemeniya deverê ve, ku bixwe 
beşek girîng a wî karî ye, wajoya 
pejirandinê jê dihê dayîn, vekoler û 
şareza cur û şîweya dijkiryar û helwesta 
wî karî destnîşan dikin. Ew helwest û 
dijkiryar hin caran bi awayê ragihandina 
çapemenî û hin caran jî di riya namê ve 
berpirsên welatan û aliyên peywendîdar 
jê tên agehdarkirin. 

Hin caran ji bo hin bûyer û pirsên 
girîng, tenê agehdarbûn û komkirina 
nûçe di riya dûr ve, nabe armanca wê 
saziyê, lewma di rewşek wiha de, 
nûçegihanên Bêsînor, heyeta 
nûnerayetiyê dişîne cihê bûyeran di 
deverên cuda cuda de. Di wan 
mimûriyetan de, nûnerên Nûçegihanên 
Bêsînor, li gel berpirsên hikûmetî, 
dîplomatên biyanî di wan deveran, 
çapemeniyên xweser û dewletî û civatên 
rojnamevanan yan jî parêzerên mafên 
mirovan, hevdîtinan dikin li gel parêzer û 
malbata goriyên bûyeran jî got û bêjan 
dikin. 

Ligor rapor, dûdeçûn û vekolînên 
heman saziyê, îran di cîhanê de yek ji 
wan welatan e ku di warê azadiya 
çapemenî û ragihandinan de di rewşeke 
nebaş û aloz de ye û seqayeke ewlehî û 
polîsî, tirs, biecandin û sansor bi ser 
çapemenî, nivîsandin û rojnamevaniyê de 
zal e. Daxistina rojname, kovar û 
heftînameyan, destbiserkirin, gef, lêdan, 
azar û îşkenceya nav girtîgehan de û 
derkirina hukmên nerewa ji bo nivîskar û 
rojnamevanan, çend mînajcek in ji 
kiryarên rejîma zal bi ser îranê de li 
hember çalakên rojnamevanî de. Di wî 
warî de, Kurdistana îranê weke landik û 
çepera berxwedanê, nivîsandin û 
afirandinê çend qat zulim jê tê kirin û 
rojnamevan û çalakên medenî, çandî û 
çendîn rojnamevan di girtîgehan de ne û 
heta hukmê îdamê jî ji wan re hatiye 
dan. 

Di Kurdistana îranê de, hemû rojname, 
heftename û kuvarên xweser û bêalî 
hatine daxistin û tu dezgehek ragehandin 
û medyayeke xweser û serbest ji^ holê 
nine, çimku ligor yasayên Komara Îslamî 
tu rojname, sazî û dezgehek çapemenî û 
ragihandinê ger di xizmet armanc û 
îdolojiya nîzamê de nebe, îzna weşanê 
pê nahê dayîn. 

Saziya nûçegihana bêsînor li sala 2002' 
an ve heya niha raporên xwe di warê 
azadiya çapemeniyan di seranserê 
welatên cîhanê de bi awayê salane belav 



dike, wê carê jî pêristek ji rêzbendiya 
welatan di warê azadiya çapemeniyan de 
xiste rû, ku di wê rêzbendiyê de, Komara 
Îslamî di nav 178 welatên ku vekolîn di 
wî warî de bi ser de kirine, pileya 175' an 
heye û piştî welatên Turkmenistan, 
Kureya Başûr û Erîtrê, cih girtiye. Eve di 
halekê de ye ku di rêzbenda wê saziyê 
de ku di warê azadiya çapemeniyê ve 
çalakiyan dike, îranê di nav 175 welatan 
de, pileya 172' an hebû. 

Di dirêjiya wê raporê de bas ji rewşa 
çapemeniya welatên Rojhilata Navîn hat 
kirin ku Komara Îslamî weke salên berê, 
ne tenê baştir nebûye, belkî berbi 
xirabbûnê çûye û pileya xwe di dawiya 
wê rêzbendiyê de parastiye. 

Di wê raporê de, pêdagirî li ser 
tepeseriya rojnamevanan, hevwelatiyên 
çalak ên warê înternêt û wêblagnivîsan 
hatiye kirin û ligor heman rapor, piştî 
aloziyên hilbijartinên sala 1388 a Rojî di 
îranê de, tepeserî û astengên înternêtî li 
îranê de bi awayeke berfireh zêde kiriye. 

Ligor raporên salane ên wê saziyê, 
rewş û asta azadiya çapemeniyê di îranê 
de li sala 2002' an ve heya niha 
berdewam rû li daketin û lawaziyê kiriye. 
Ew daketine li sala 2005 an û hevdem li 
gel sepandina Ehmedînijad weke 
Serokkomar bi ser îrane de, bi awayek 
berbiçav teşene kiriye. îran li sala 2004' 
di nav 167 welatan de pileya 158 an 
hebû, eve di halekê de ye ku pêgeha 
îranê di wê rêzbendê de li sala 2005 an, 
di nav 167 welatan, pileya 146 an 
hebûye. 











Agirî 


CtVAK Û JÎN 

Rêvî Dikin Nobedarê Mirîşkan! 



Civata giştî ya 
saziya navnetewî 
dixwaze di riya 
hilbijartinek giştî, di 
nav welatên cîhanê 
de, ji 41 welatan 
heyetek 

birêvebiriyê di 
navenda Jinên 
Ceifer Mubeşirniya Saziya Navnetewî 

de pêk bîne. Ji wan 41 welatan, 35 welat 
ji aliyê giropên nahyeyî ve dê bihên 
hilbijartin û 6 welatên din jî ji nûnerên 
wan welatan dê pêk bên ên ku di 
pêxema armancên wê heyetê de çalak 
dibin û piştevaniya malî a wê heyetê 
dikin. Di vê hilbijartinê de parzemîna 
Asyayê mafê 10 endaman di wê hyetê de 
heye, ku berendamên wê pêk tên ji: 
îran, Hind, Çîn, Malizî, Endonozî, Koreya 
Başûr, Japûn, Qezaqistan, Erebistan û 
Pakistan. 

Erkê vê heyetê ji aliyê beşa jinan ya 
saziya navnetewî ve hatiye diyarîkirin ku 
pêk tên ji 4 beşan: Beşa pêşxistina jinan, 
damezraweya navnetewî ya vekoklîn, 
hinkirin û geşekirina jinan, bîroya 
şêvirmendî a taybet bi pirsên regezî û 
sindoqa geşekirinê ji bo jinan pêk hatiye. 
Erkê serokatiya wê heyetê, bi "Mîşil 
Başilê" Serokkomara Şîliyê hatiye dan. 
Hêjayî gotinê ye ku soz waye ew heyete 
di destpêka sala 2010 a zayînî de, di 
hemû warên peywendîdar bi jinan ve, bi 
taybetî wekheviya cinsî, xut û bihêzkirina 
jinan û keçan di seranserê cîhanê de, bi 
fermî dest bi karê xwe bike. 

Di nav berendamên parzemîna Asyayê 
jj bo endametî di wê heyetê de, welatê 
îranê jî tê xuyakirin ku seba 
desthilatdariya Komara Îslamî a dijî jin bi 
ser wî welatî de, nerazîtiyên berîn ji aliyê 
sazî û giropên parêzerên 

mafên mirov û çalakên warê jinan de pêk 
anîye, ku di hemû ragehandinên wan 
sazî û giropan de hatiye: endametiya wê 
rejîma dijî jin, bêhurmrtî bi jinên hemû 
cîhanê ye. 

Di rastî de jî pejirandina berendamiya 
Komara Îslamî ji aliyê birêveberên kar û 
barên hilbijartina wê heyetê, bi taybetî 
ku di jêr çavdêriya saziya Navnetewî de 
ye, bêhurmetî bi hemû jinên cîhanê ye 
nemaze bêhurmetiyek mezin bi jinên 
îranê ye ku bi rastî derdikeve ne tenê 
Komara Îslamî belkî desthelatdarên 
mezin ên cîhanê jî weke alavek ji bo 
pêkandina armancên xwe mifahê ji jinan 
distînin. 

Ewa ku di vir de eyane, ev e ku hemû 
ew wlatên berendam ji bo wê heyeta 
navnetewî di demên cur bi cur de 
Komara Îslamî mehkûm bi binpêkirina 


mafên jinan kirine û ji aliyek din ve jî 
hest bi berpirsayetîkirin li hember jinan 
de ew bandor li ser wan welatan çêkiriye 
ku pêşwazî ji wê hewla erênî ya saziya 
navnetewî bikin û di wê bazneyê de jî 
bibin berendamê wê pêkhateyê. Guman 
tune ye ku ji mafên jinan xwdîderketina 
her welatekê di asta cîhanî de, di qonaxa 
yekemîn de, rûbirûbûn e ligel desthilatên 
dijî jin ên Komara Îslamî û hevbîrên wan 
e. Çimko tu yek ji esl û armancên wê 
pêkhateyê ên ku di ragehandina wan de 
hatine, ligel nêrîn û kiryarên Komara 
Îslamî li hember jinan, ne tenê 
hevahengî nabe belkî nizîkatî jî nabe û 
dijî armancên heyeta han in. 

Yek ji armancên saziya han, herwek li 
jor de amaje pê hat kirin, pêşxistina jinan 
bû. Pêşxistina jinan di çarçûveya hizr, bîr 
û birêvebiriya Komara Îslamî de dikare çi 
manayek hebe. Hewildan bo Pêşxistina 
jinan pêgehandin di warên zanyariyên 
pêwîst di riya xwandin û têkiliyên wan di 
kar û barên hikomî û navendên sîvîl û .... 



de ye. Lê dema ku rejîma îranê her sal 
terhek bi dijî jinan di xwandingehan de 
derixe holê wêca ji cudakirina keç û 
xurtên xwandekar û hêcetgirtin ji cil û 
bergên wan bigre heya ji holêrakirina 
waneyê dersî ên zanista mirovî ku ew 
yek taybetî bi dijî jinan hat kirin, çimku 
seba temisandin û nebûna rolê jinan di 
wî welatî de, pirraniya xwandevanên 
zanîngehan ên rişteya zanista mirovî keç 
bûn ji bo ku di riya wê kanalê ve bikarin 
xwe pêş bixînin û ji maneya mirovahiyê 
têbigîjin û ji mafên xwe ên mirovî xwedî 
derkevin. Gelo asteng ji wê yekê mezintir 
li ser riya pêşketina jinan di warê fikrî ve 
heye ku rejîma îranê dixwaze xwe bike 
endamê pêşrew û xemxorên pêşxistina 
jinan? 

Vekolîn û hînkirin a geşekirina jinan: Bi 
bawera min ger ew sazî bixwaze vekolînê 
li ser sedemên geşenekirina jinên îranê 
weke beşek ji jinên bêpar ji mafên xwe 


di cîhanê de bike, êdî ew yek 
bêhurmetiyek mezintir û bi nezanzaniya 
jinên îranê ye, û pêdvî bi vekolerên nû di 
asta navnetewî de nine. Ji desthilatdarên 
welatan ve bigre heya xelkê medenî ên 
ku hajêyî li ser îranê hene, dizanin ku wê 
Komara cehl û nefamiyê biçûktirîn hewi 
ji bo pêşxistina çand û ji holêrakiri 
diyardeyên kirêt ên civakî nedaye, ku 
bandora zêde ya wan diayrdeyan li ser 
jinan e û pêtirîn nirx di wî warî didin û bi 
wî derdî ve dinalînin. Ji aliyek din ve 
rewşa pirr xirab a abûriya xelkê welatek 
dewlemend yê weke îranê jiyan pirr 
zehmet kiriye û wê yekê jî givaşek 
çendqat xistiye ser jinan. Bandora 
nedariyê li ser rewşa derûnî a jinan û ji 
destdana morala jiyanê, lawazbûna 
rewşa abûrî a xurtan û bi wê sedemê 
pêkneanîna jiyana hevpar û peydabûna 
qeyrekiçan û xweşevitandin û ... 

Pirsa îtiyadê: teşenekirina îtiyadê bo 
nav jinan de belavbûna fahişê di wê riyê 
de, lawazbûna cism û hizra jinên motad 
û jidestdana evîna xweperveriyê. 

Wekheviya jin û mêran xalek girîng a 
dine wê saziyê ye. 

Di vê xalê de Komara Îslamî xwe yekalî 
kiriye û her pirsgirêkek jî hebe, dixe 
stûyê şerîeta îslamê û xwe jî li pişta wê 
yasaya destkird lê bi navê yasaya esmanî 
de çeper kiriye ku ji bo her kesî eşkere 
ye mafê wekhevî yê jinan li gor yasaya 
esmanî çawa ye. Komara Îslamî jî bi wan 
xisletên xwe ew tepeserî û mafxariya 
jinan çendqat kiriye. -Jin nîva mêr e, jin ji 
bo şahidiyê nabin, jin ji bo postên 
serokatiyê nabin, jin zeîf e û ...... 

Di rastî de ger Komara Îslamî li ser 
hewlên xwe micid e ku dê di pêxema 
pêşxistina jinan di wê saziyê de, xebatê 
bike, eva goman tune ye ku ew li 
riwangeyek olî ve bo wê meselê diçe û 
dixwaze bi bandora şûma xwe di wê 
heyeta navnetewî de, jinên cîhanê ber bi 
xewn û xeyalên xwe ên îmamê zemanî 
bibe, her wek li gotina xwe ya civîna 
salane a saziya NY öe Ehmedînijad 
Serokkomarê Komara Îslamî pêşniyaza 
îdarekirina hevbeş a cîhanê dikir û di cihê 
bername û pirogiramên nû ji bo 
îdarekirina welatê xwe û rewşa cîhanê, 
tirîbûna wê saziya cîhanî kir menbera 
mizgevtê û ket nav xeyalên fetha cîhanê. 
Bi bawera min him Komara Îslamî fêr 
bûye ku bi saziya Navnetewî bilîze û him 
jî wê saziyê ji lîstin bi xelkê îranê tam 
dîtiye, ku ji aliyekê xwe dike parêzerê 
mafên wan û ji aliyê din ve jî 
desthilatdarên wê rejîma neyasayî û 
nemeşrû' bi nûneyatiya xelkê îranê bo 
civîn û pêkhateyên xwe bang dike. 

ÇAND Û HUNER 


Agirî 


Çi Hatibe Serê Me, Ne Çanda Me Ye 


Kewêzer 

Her neteweyek ji bo ku xwe bi navê 
netewe bi cîhanê bide naskirin, xincî 
hebûna ax, ziman, şunas û .... gerek 
çandek taybet bi xwe jî hebe ku helgirê 
diyarde û edetên kevnar û dîrokî ên wî 
netewî be. Gelê Kurd jî yek ji netewên 
kevnar ên li ser wê cîhanê ye ku xwedî 
çanda xwe ye lê ji bo çanda wî netewî 
pênaseyek diyar nehatiye kirin û hin 
bandorên derekî û sepayî xwe vedizîne 
nav çanda kurdan de. 

Hin caran sepandina hin diyardeyan û 
afirandina hin bûyeran û dubarebûna 
wan û zaf gotin li ser wan bûyeran dibe 
sedema vê yekê ku ew bûyer û diyarde 
di nav neteweyekê de cihgîr bibe û jê re 
weke dîrokek bihê sebtkirin û ji bo nifşên 
pêşerojê bibe çand netewî. 

Di vê nivîsarê de em dixwazin bas li ser 
beşek girîng a çanda netewa xwe bikin, 
ku tu tiştek nine xincî hunera 
sitrangotinê, çimko berbelavtirîn û 
diyartirîn beşa çandî a gelê me hunera 
sitran e, di nav sitranan de jî emê bas li 
ser sitranên gelêrî, serpêhatî û bûyerên 
gelê xwe bikin ku di nav civaka me de 
rolek girîng lîstine. Lê min jêve ye ku ew 
sitran jî cihê pêdaçûnê ne. 

Çi kurdek nine ku guhdariya sitranên 
kevnar ên li ser bûyer û serpêhatiyên 
netewa xwe nebihîstibe û weke beşek ji 
çanda netewa xwe jî nehesibandibe. Lê 
birastî ew sitran hemû çanda netewa me 
ne, an gotin û bi awayek eşkerekirina 
zulm û zora neyarên gelê me û 
nîşandana derd û êşa wan bûyerên 
nexwastî ên sepayî bi ser gelê me de ne? 

Ji bo lewcudakirin û naskirina beşa 



çanda resen ya gelê Kurd di wan sitranan 
de, ger îmkana wê hebe hewce ye mirov 
ligor dem û dîroka gotina wan sitranan 
guhdariya wan bike, dê derbikeve ku her 
dewranek bi sebk, hest, şîwe, lîstinek bi 
rih û derûna mirov hatine pêşkêşkirin û 
her yek ji wana bi awayekê taybet 
bandorê dixe ser mirov. Ewa jî vê yekê 
derdixe ku hemû ew sitranên ku bi 
filkulor hatine naskirin, bêjer û eyankerê 
çanda resen a netewa me ninin, belkî 
eyankerê wan bûyer û biserhatiyên gelê 
me ne ku di dirêjiya dîrokê de ji aliyê 
neyarên xwe ve hatiye temisandin û 
xaporkirn. 

Lê bi bawera min, cihgîrbûna wan 
sitranan binavê beşek ji çanda netewa 
me vedigere ser şîweya gotin û 
jihevanîna bend û başûkên hunermendên 
gelê me ên ku bi başî êşa netewa xwe 
hîs dikirin û dizanîn li cihê nivîsandina 
wan biserhatiyan weke faktên dîrokî bo 
xelkê xwe bi taybetî ji bo xwedî û nizîkên 
goriyên wan bûyerên nexweş çawan 
tiştên nemir bêjin, weke dermanê birînek 
xedar ji dil û derûna xelkê de cih bigire û 
ew yek ji bo nifşên piştî wan weke çanda 
netewî hatibe pênasekirin. Lewra îro tê 
dîtin ku di cihê wê yekê ku sitranên li ser 
bûyer û serpêhatiyan weke çavkaniyek 
yan jî weke hevkariyek ji bo vekolînên 
dîroka gelê me bihên mifahsitandin, ew 
sitran weke beşek ji çanda me tên 
hesibandin. 

Bi bawera min, çanda me şînî, girî, 
xwînrêtin, şerr û pevçûn nine ku 
pirraniya sitranên hunermendêm gelê me 
ên berê li ser wan pirsan bûye. 


Di vir de 
renge bo 
xwandevanan 
wa bihê berçav 
ku mebest ji wê 
nivîsarê gilî û 
gazinde ji 
hunermendên 
gelê me be, lê 
berevajî, tenê 
çavkaniya 
serpêhatî û 
bûyerên gelê 
me bi taybetî 
ên berî hatina 
ola îslamê ku di 
êrîşa sipaya 
îslamê de bi 
giştî hatin 
jinavbirin, tenê 
di riya xizmet û 
erknasiya wan 
hunemendan 



bûye ku niha jî hin ji wan di riya sitranan 
de hatine dest bi destkirin heya niha. 

Min jêve ye ku ger em bixwazin rêz ji 
wan hunermendan bigrin, berî her tişî, 
pêwîste bi vekolîn li ser sitranên wan 
ligor dem û zeman, wan hunermendan 
weke tomarkerê yekem ên dîroka gelê 
me di riya veguhastina devkî ya 
serpêhatî, bûyer û faktên dîroka gelê me 
bidin zanîn û ew yek bibe nîşanderê 
jiyana pirr zehmet û nexweş a gelê me û 
bi awayekê jî bibe çavkaniyek dîrokî, ne 
beşek ji çanda wî gelî. 

Çimku di nivîsandina dîrokê de, her tişt 
qewimîbe bi baş an xirab, bi zirar an 
qezanc, bi xwestin yan nexwestî dihê 
tomarkirin. 

Lê di pirsên çandî de, di rastî de ger 
tiştek hatibe sepandin ligel tiştek xwastî 
û orf û edetê neteweyekê cuda ye û 
gerek bihê pênasekirin, herweha gel ji 
wê yekê bihê agehdarkirin. Çimku me çi 
xwastibe, çi kiribe û çi pejirandibe û di 
guhertina desthilatên zal bi ser gelê me 
de tesîrên derekî rûçikê wan edet û 
resenan neguherîbe û hêmayên netewa 
me pêve diryar bin, wêca baş be yan 
xerab, bihêz û dewlemend be yan bêkêr, 
ew yek çanda me ye. Çi hatibe serê me 
bi zor û nexwastî ji aliyê fesad, neyar û 
xwînmijên dil bi kîne ji gelê me, çanda 
me nine. Lê ewa ku weke sitran hatine 
tomarkirin ku bêjerê rastiyeke dîrokî ne, 
ji ber nebûna desthilatê û her bi wê 
sedemê jî nebûna xwendevanî û nebûna 
nivîskar û dîroknivîsan, ji bilî berxwedan 
û şoreşên Kurdî, take riya nîşandana wî 
derdî, bo zindîragirtina wan yad û 
bîranînan, wê demê di sitrangotinê de 
hatiye dîtin. Di encam de, beşa çandî ya 
wan sitranan, tenê peyv û hevokên 
dewlemen û qafye û redîfên wan in. 
Naveroka wan sitranan diçe bazneya 
dîrokê de. 




Agirî 


ÇAND Û HUNER 


Hejmar 146, 06’ê Çiriya Paşîn a 2010 



J i taybetmendiyên gelên bindest 
ên herî balkêş û berbiçav yek jê 
xweşibandin e. Xweşibandina 

hêz an jî kesên desthilatdar. Tenê ne 
xweşibandin jî. Di kesantiya kesên 
bindest de hewes, xwezîpêanîna hêz û 
kesên serdest û zoran, hebandin, 
hejmetkarî, perestin û pêhemilandina 
wan bi tendêla hev û din dikevin û xwe li 
şibandineke bêtore digirin. Peyre, 
nasnameyeke bênav û navnîşan wekî 
toqa lanetê xwe di stûyê mirov de datîne 
û wî/wê dîl digire. Bi wê jî nayê ser; ew 
toqa pelîdî(îblîsî) hin bi hin li şarenûseke 
domdar û neguherbar dadigere. 

Gava ku mirov dêhna xwe dide gel an 
jî kesên bindest û mêtingeh, ji navê wan 
bigir heta cil û bergê wan; ji raxistina 
mala wan bigir heta mazûbanî û 
mêvandariya wan; ji rabûn û rûniştina 
wan bigir heta girêdana wan... ango ji 
tevê jiyana wan a rojane xweşibandin û 
lasayîkeriyeke bêyom dibare. Ev rewşa 
kambax û malwêran ne şixulê salekê û 
du salan e ku mirov bikaribe bi hêsanî 
xwe jê pak bike. Rûxan, hecinandin û 
zorlêkeriyên civakî, rûdanên dîrokî ne. Û 
ew di mêweya sed hezaran sal de pêk 
tên. Her wiha cebirandin û ewêziya wan 
jî bi deh hezaran sal didome. 

Mirov bala xwe dide navê mêr û jinên 
kurdan; Ereb, Erebê, Sûrîye, Romî, Tirkê, 
Siltanê Faris, Cengîz, Fatîh û hwd. e. Ev, 
xweşibandin û jixwebidûrketinên ji rêzê 
tenê ne ji bo kurdan; her wîsa ji bo laz, 
çerkez, gurcî, ermen, asûrî û 
kêmneteweyên din ên ku nasnameya 
xwe ji dest dane re jî tiştekî derbasdar e. 
Ji bilî wê, gelek taybetiyên gelên bindest 
ên din jî hene. Her gav xwe didin tenîşta 
hêzên serwer û çewsîner. Şalûsî, şelafî, 
sîxurî, bêbextî, bêsincî, mêrkujî, sewtelîtî, 
tolazî û hemû xase û xisletên neçê û 
nelirê xwe di kesantiya wan de dide der. 
Tinazker in. Qerf û qeşmeriyê xwe bi gel 
dikin. Di ser xwe re kesî nabînin. Tu kesî 
wekî mirov nahesibînin. Devê wan vedibe 
di eleniya gel de diaxivin. Komel, sazî û 
dezgehên ku bi kedê hatine avakirin 
biçûk dibînin. Di çav wan de her tişt 
bêsûd e. Ji tirkan bêtir tirkperestî, ji 
ereban bêtir erebperestî, ji farisan bêtir 
farisperestiyê dikin. Û ji aliyê din ve jî 
dibin berdevkê mezinandin û 
pesinandinên wan... 


Çarenûsa me hemûyan dişibe ya bav û 
bapîrê me. Ji bo wê, hêja ye ku ez jî 
serboriyeke xwe ya balkêş li vir bi 
xwînerên xwe yên hêja parve bikim. 

Ez neh deh salî bûm. Rojekê ji kubara 
sibehê de diya min ez ji xew hişyar kirim. 
Mehîneke me ya sor a bi navê Leylê 
hebû. Ez û diya xwe li mehînê siwar bûn 
û ketin ser riya çiyê. Wê ez li ber xwe 
kirim û hevsarê mehînê da destê min. 
Gava ku mehînê zora min dibir, wê 
hevsar ji dest min digirt û berê mehînê 
sererast dikir. Bi rastî min nizanûbû emê 
bi ku ve herin. Qederê çar saet û nîvan 
em gihîştin ziyareta Şêx Mehmûd a ku li 
herêma me(derdora Stewrê û Surgiciyan) 
pir bi nav û deng bû. Kîjan mirovê/va ku 
bi qeda û belayekê rû bir û dima û ku ji 
wê karesatê difilitî, an karekî salê an jî 
dîkekî gereze li xwe qewl dikir û dibir li 
ser gorî wî şexsî serjê dikir. Bawer dikim 
diya min jî bi vê mebestê ez biribûm ser 
gorî Şêx Mehmûdê Kal. Her wiha li 
herêmê bi navê Mîrê Ereb şexsekî din 
hebû. Li vegerê em çûn ser gorî wî jî. 
Diya min ji mehînê peya bû û sê caran li 
dora hevşekê gorê geriya. Dawa dariyê 
xwe vegirt û çend darikên hişk ji guliyê 
dara guhîjê qurifand û tevî dawa dariyê 
xwe bi erdê de kuta. Dawa dariyê wê, 
qulqulî bûbû. Min bi hemû timtêl 
baldariya xwe ya zarokatiyê jê pirsî : 
"Dayê tu çima wisa dikî ?" Wê, di ber 
karê xwe re bersiva min da û got: "Kurê 
min, Mîrê Ereb şexsekî mezin e. Ehlê 
Xwedê ye û ne xalî ye. Meriv û maliyên 
jinikên ku zarok ji wan re namînin tên 
ber serê wî. Çi cil û bergên wan î minasib 
ên ku dilê wan de bi qîmet hebe li ber 
serê şexs xilmet dikin; diqetînin. Xwedê 
giravî zaroka wan difilite û êdî zorokên li 
pey wî/wê jî zû bi zû namirin. îcar Xwedê 
heft law dan Nahîleya me( Nahîle diya 
Ereb û biraziya diya min e. Bi pismamê 
xwe re zewicî bû), belê qedera Xwedê, 
yek jê jî sax nema. Nahîle dîsa li halekî 
ye. Ez, vî dariyê xwe yê ku di dilê min de 
pir şêrîn e hîbeyî zaroka wê dikim. Û 
hawara xwe dikim Mîrê Ereb. Heke zarok 
lawik be emê navê wî deynin Munîr an jî 
Ereb. Herdu nav jî navê Kaliko ne..." 

Ez dixwazim gotina W. Scott dawiyê 
li nivîsara xwe bînim. 

"Mirov, encama azweriyên xwe yên har 
û din, dixin stûyê çarenûsa xwe." 


Kaniya He/bestan 


Natirsîn 



Eta Derwîşî 


Natirsîn ji we, ji top û tangên 
we 

Ji gef û êrîş, ji wan xeyalên we 
Tu dibarînî wan bumbe û napalan 
Tu şehîd dikî van xort û kalan 
Tu wêran dikî gund û bajaran 

Armanc, qirkirina gelê min e 
Wî gelî ji we zefer çi nine 
Pêşmergan ji çiya çeper girtine 
Di dilê me de hêlûn çêkirine 

Jiyan çênabe bi bombe û napalan 
Dastan xilas nabin ji bajar û 
waran 

fierek birûnên hûn bibin însan 
Zalimên wek we neman li tu 
deran 

Qesr û qobên we dê bibin 
dibistan 

Em dê ava bikin welatê Kurdan 
Lê ne ji bo kuştin, tenê bo jiyan 

We ji me stand serwet û saman 
We da top û bombe barandine 
ser Kurdan 

AAe jî bersiv da, bi îmana 
pêşmergan 

Iro dujminen me gelek hezar 
man 

Lê em serbilind, ew jî şermezar 
man 

*** 

Amed ^ 

we bi 7 zimanan 

were danasîn 

Şaredariya Surê ji bo 
naskirina bajarê 

Amed, boroşûrên bi 
zimanê Kurdî, Ermenî, 
Suryanî, Îbranî jî bi 7 
zimanan weşand. 

Weke tê zanîn 
şaredariya Surê, hemû 
cihên dîrokî û torîstî 
yên Amedê digire 
nava xwe, ji bo 



danasîna bajar, bi 7 zimanan boroşûr hatin amadekirin. 

Di xizmetên şaredariyê de ji bo danasîna bajarokên torîstî li gel 
zimanê Tirkî bi zimanê Îngilîzî û Elmanîjî hatiye bicih kirin. 

Cîgirê Şaredarê Surê, Bedrî Turan, da zanîn ku cihên dîrokî ku 
bi navên Latînî hatine bi navkirin, jibo danasîna bajar û navçeyê, 
boroşûrên bi 7 zimanan hatine amade kirin. 


Zirarên Elkulê Ji Y;n Kirakê 
Zêdetir In 


Lêkolînên 

rawêjkarên 

karûbarên 

yên 

Berîtaniya, 
metirsî û 
vexwarinên 


nu yen 
berê ên 
dermanî 
dewleta 
nîşan didin 
têçûna 
elkolî bo 
û 



ser ciavkê ji Kirak 
Hiroyînê zêdetir e. 
Rapora han ji aliyê 


Komîtetya Serbixwe ya Zanistî li warê dermanan hatiye 
amadekirin. 

Ev Komîte bi armanca lêkolînkirin li ser dermanan bê 
destavêtinên siyasî, pêk hatiye. Li gor rapora BBC, Deywîd 
Nat, zanayek ku bi egera diyarîkirina nêrînên xwe yên 
azad û bêalîgirane derbarê siyasetên dermanî, pileya 
rawêjkariya dermaniya dewletî jê hatibû standin, 
serperestiya darêtina raporta han girtibû stûyê xwe. Bo 
darêtina vê raporê, lêkolîn li ser bandora bikaranîna 
dermanan li ser 16 cur zirarên ku dixwe ser civakê, wek 
zirûfa saxlemiya civakê, tawan û cînayet û mesrefên aborî 
hatiye kirin. 

Gorî lêkolînên han zirara bikaranîna Elkulê, 3 hemberî 
zirara bikaranîna kukayîn yan cixarê ye. Deywîd Nat 
dibêje: "Herçend mirov pir zû bengdarê kirakê dibe, lê ji 
ber ku hejmarek zêde ji xelkê civakê elkulê bikar tînin, bi 
giştî zirarên wê pitir in." 


Wê carê geştyarên 
Mirîxê Venagerin 



Saziya Nîştimaniya Giştî a 
Esmaniya Amerîka "NASA", 
ragihand ku ji bo gera 
bêmetirsî bo geristêrka 
Mirîxê, pêwîstî bi karmendan 
heye, lê ew karmend êdî 
nikarin vegerin ser erdê. 

Ligor çavkaniyên nûçeyan, 
ew gera bo ser Mirîxê bi 
mebestên xizmet bi 
mirovahiyê ye, lê tenê mercê 
wê geşta esmanî eve ku ew karmend nevegerin ser erdê, çimku 
ji bo vegerana wan pereyek zaf dixwaze. 

Bo akinciyên Mirîxê, xwarin û vexwarin ji erdê ve tê şandin. 
Eva yekemîn gave bo ceribandina Geristêrka Mirîxê, da ku bizanin 
dê bo jiyanê bibe yan ne. Ligor nûçeyan, ew geşta esmanî heya 4 
mehên din dihê amadekirin û şandin. Bi wî awayî, Mirîx heya sala 
2030' an dê bihê avakirin. 

Devê herî mezin 
di cîhanê de 

Francisco Domingo Bi devê 
xwe yê mezin kete pirtûka 
rekordmena Guines ê. 

Domîngo, xortekî 20 salî 
ye, ku ji Angola ye. Ev 
xortê han ji bona devê 
xwe yê mezin tomar bike 
serî li pirtûka rekordmena 
Guines ê da û nave wî ji 

aliyê nûnerên pirtûka Guinesê ve hate tomar kirin, ku devê 
Francisco Domingo devê herî mezin ê cîhanê ye. 

Domîno dibêje "Xeyalê min ê herî mezin pêk hat û ez pirr 
kêfxweş im." 

Ji “Hollywoodê” teklîfa fîlmekê ji 
Sultan re hat kirin 

Xortê Kurd ji Dêrîkê 
bi navê Sultan Kose, 
ku dirêjtirîn kes e li 
cîhanê, berê xwe 
dide Hollywoodê... 

Ewê di fîlmekê de 
bilîze, lê belê heta 
niha ne navê fîlmê, 
ne jî navê derhêner 
eşkere nebûye. 

Sultan Kose ku dirêjiya wî 2.45 cme, bi menejerê şîrketa ku 
fîlmê çêdike re hevdîtin pêk anî. 

Sultan hîn nezewiciye, ew ji Mêrdînê ji xwe re li jinekê digere. 

Avestakurd 




















